钦定古今图书集成/理学汇编/文学典/第079卷 > 张读
## 钦定古今图书集成/理学汇编/文学典/第079卷 > 张读

按《福建通志》：“读，安溪人，知兴化军。建炎初，奉祠家居，
杜门却扫，所交皆天下士，与李方叔端叔为苏黄门
客。苏辙作东坡墓铭，独以示读，读曰：‘斯文妙尽东坡
平生，政恐仇人复借此媒孽，不若刮磨之为愈。使东
坡无此铭，万世之下，其不蜚声腾实乎’！”辙深然之。其
卒也，李邴以诗哭之，有“累日尘生甑，经年肘见襟”之
语。